Babelscape/SREDFM huggingface dataset:
Σταυρούλα Τσολακίδου

Η Σταυρούλα Τσολακίδου (γεννημένη 24 Μαρτίου 2000) είναι Ελληνίδα σκακίστρια από την Καβάλα. Αγωνίζεται στον Σκακιστικό Όμιλο Καβάλας. Έχει κερδίσει το Παγκόσμιο Σκακιστικό Πρωτάθλημα Παίδων-Κορασίδων κάτω των 18 ετών το 2016, κάτω των 16 ετών το 2015 και κάτω των 14 ετών το 2013. Το Σεπτέμβριο του 2016, βρισκόταν στη 14η θέση της παγκόσμιας κατάταξης της Διεθνούς Σκακιστικής Ομοσπονδίας (FIDE) για κορίτσια Κ-21.
Ιωάννης του Σαρολαί

O Ιωάννης του Σαρολαί (Γαλλική γλώσσα : "Jean", 1283 - 1322) από τον Οίκο των Βουρβόνων ήταν κύριος (βαρόνος) του Σαρολαί (Charolais).
Χουρέμ Καντινεφέντι

Η Χουρέμ Καντινεφέντι (Οθ. Τούρκικα:خارى الماجستير الإناث) (Τούρκικα: "Hürrem Kadınefendi", 6 Δεκεμβρίου 1692 - 25 Ιουνίου 1760) ήταν η δέκατη τέταρτη σύζυγος του σουλτάνου Αχμέτ Γ΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Hürrem Kadın Efendi Hazretleri
2-μεθυλοναφθαλίνιο

Το 2-μεθυλοναφθαλίνιο (αγγλικά "2-methylnaphthalene") είναι αρωματική οργανική χημική ένωση, που περιέχει άνθρακα και υδρογόνο, δηλαδή είναι αρωματικός υδρογονάνθρακας, με μοριακό τύπο C11H10. Πιο συγκεκριμένα, ανήκει στα αρένια, με δομή δυο συμπυκvωμένων (δηλαδή με κοινή πλευρά και δυο κοινά άτομα) βενζολικών δακτυλίων, και μιας μεθυλομάδας, ενωμένης στο #2 άτομο άνθρακα. Αποτελεί μονοαλκυλιωμένο πολυκυκλικό αρωματικό υδρογονάνθρακα.(Polycyclic Aromatic Hydrocarbon", PAΗ").
Νικόλαος Βασιλειάδης

Ο Νικόλαος Βασιλειάδης (1867-1945) ήταν Έλληνας λόγιος και ιατρός.
Κομητεία Αουάτ

Η Κομητεία Αουάτ (Ουιγουρικά: ئاۋات ناھىيىسى, Ават Наһийиси‎, Ουιγουρικό Λατινικό Αλφάβητο: Awat Nahiyisi, Ουιγουρικό Νέο Αλφάβητο: Avat Nah̡iyisi) είναι κομητεία στην Αυτόνομη Ουιγουρική Περιφέρεια Σιντσιάνγκ και βρίσκεται κάτω από την διοίκηση του Νομού Ακσού. Καταλαμβάνει έκταση 13.976 τετραγωνικών χιλιομέτρων. Σύμφωνα με την απογραφή του 2010, η κομητεία είχε πληθυσμό 237.562 κατοίκων.
Νουρή Φετά

Ο Νουρή Φετά (Νουρή Ογλού Οσμάν Φετά , 1902 - 28 Απριλίου 1990) ήταν Έλληνας δημοσιογράφος και βουλευτής.
Κομητεία Σούφου

Η Κομητεία Σούφου (Κασγκάρ Κονασεχέρ) (κινεζικά: 疏附縣, ουιγουρικά: قەشقەر كونا شەھەر ناھىيىسى, Қәшқәр Кона Шәһәр Наһийиси, Ουιγουρικό Λατινικό Αλφάβητο: Qeshqer Kona Sheher Nahiyisi, Ουιγουρικό Νέο Αλφάβητο: Ⱪəxⱪər Kona Xəⱨər Naⱨiyisi) είναι κομητεία στην Αυτόνομη Ουιγουρική Περιφέρεια του Σιντσιάνγκ και βρίσκεται υπό την διαχείριση του Νομού Κασγκάρ. Έχει έκταση 3.513 τετραγωνικών χιλιομέτρων. Σύμφωνα με την απογραφή του 2002, η κομητεία είχε πληθυσμό 360.000 κατοίκων.
VirtualBox

Το Oracle VM VirtualBox ή VirtualBox (πρώην Sun VirtualBox, Sun xVM VirtualBox και Innotek VirtualBox) είναι υπερεπόπτης ανοιχτού κώδικα για υπολογιστές x86 που αναπτύσσεται από την Oracle Corporation. Αναπτύχθηκε αρχικά από την Innotek GmbH και αποκτήθηκε από τη Sun Microsystems το 2008, η οποία εξαγοράστηκε από την Oracle το 2010.

Το VirtualBox μπορεί να εγκατασταθεί σε διάφορα λειτουργικά συστήματα, συμπεριλαμβανόμενων των Linux, macOS, Windows, Solaris και OpenSolaris. Υπάρχουν επίσης μεταφορές για το FreeBSD και το Genode.

Υποστηρίζει τη δημιουργία και τη διαχείριση εικονικών μηχανών που εκτελούν εκδόσεις και παραλλαγές των Microsoft Windows, Linux, BSD, Solaris, Haiku, OSx86 και άλλα, καθώς και περιορισμένη εικονικοποίηση macOS.

Για ορισμένα λειτουργικά συστήματα είναι διαθέσιμο ένα πακέτο "Guest Additions" από μηχανές συσκευών και εφαρμογές συστήματος που συνήθως βελτιώνει την απόδοση, ειδικά των γραφικών.
1-φθοροναφθαλίνιο

Το 1-φθοροναφθαλίνιο (αγγλικά "1-fluoronaphthalene") είναι αρωματική οργανική χημική ένωση, που περιέχει άνθρακα, υδρογόνο και φθόριο, με μοριακό τύπο C11H9F. Είναι ένα «θυγατρικό» ναφθαλίνιο, ενώ ταυτόχρονα ανήκει και στις «φθοραρωματικές ενώσεις» (δηλαδή αρωματικές ενώσεις που περιέχουν φθόριο).
Βίκτωρ Ράσνικοφ

O Βίκτωρ Ράσνικοφ (ρωσικά: Рашников Виктор) γεννήθηκε στις 13 Οκτωβρίου 1948 στην πόλη Μαγκνιτογκόρσκ. Είναι Ρώσος επιχειρηματίας που δραστηριοποιείται στη βιομηχανία σιδήρου και χάλυβα. Δημιούργησε την περιουσία του όντας ο κύριος ιδιοκτήτης της εταιρείας Magnitogorsk Iron & Steel Works (MMK), μίας εκ των κορυφαίων εταιρειών παραγωγής χάλυβα παγκοσμίως.

Σύμφωνα με τη λίστα δισεκατομμυριούχων του περιοδικού Forbes για το 2018, η περιουσία του Ράσνικοφ ανέρχεται στα $9.3 δισεκατομμύρια καθιστώντας τον ως τον 14ο πλουσιότερο άνθρωπο στη Ρωσία και τον 164ο στον κόσμο. Επίσης, ο Ράσνικοφ είναι ιδιοκτήτης του Ocean Victory, του δέκατου μεγαλύτερου γιοτ στον κόσμο.
Γιούντιτ Πόλγκαρ

Η Γιούντιτ Πόλγκαρ (γεννημένη στις 23 Ιουλίου 1976) είναι Ουγγαρέζα σκακίστρια "grandmaster". Θεωρείται γενικά η ισχυρότερη γυναίκα σκακίστρια όλων των εποχών. Το 1991, η Πόλγκαρ επέκτησε τον τίτλο "Grandmaster" σε ηλικία 15 ετών και 4 μηνών, η νεότερης ηλικίας παίκτρια που το κατάφερε την εποχή εκέινη, σπάζοντας έτσι το ρεκόρ του πρώην Παγκόσμιου Πρωταθλητή, Μπόμπι Φίσερ. Ήταν η νεαρότερη παίκτρια που έφτασε ποτέ στον κατάλογο βαθμολογίας των κορυφαίων 100 παικτών της FIDE, φτάνοντας στην 55η θέση στον κατάλογο βαθμολογίας του Ιανουαρίου 1989, σε ηλικία 12 ετών. Είναι η μόνη γυναίκα που μπόρεσε να προκριθεί σε ένα τουρνουά Παγκόσμιου Πρωταθλήματος, μετέχοντας στο Παγκόσμιο Πρωτάθλημα του 2005. Είναι η πρώτη και μέχρι σήμερα η μόνη γυναίκα που ξεπέρασε τα 2700 ΕΛΟ, φτάνοντας την κορυφαία βαθμολογία της σταδιοδρομίας 2735 και την κορυφαία παγκόσμια κατάταξη στην 8η θέση, οι οποίες και οι δύο είχαν επιτευχθεί το 2005. Ήταν η νούμερο 1 στη βαθμολογία γυναίκα στον κόσμο από τον Ιανουάριο του 1989 μέχρι τον κατάλογο βαθμολογίας του Μαρτίου του 2015, όταν την ξεπέρασε η κινέζα παίκτρια Χου Γιφάν, ενώ βρέθηκε στην πρώτη θέση στον κατάλογο βαθμολογίας των γυναικών του Αυγούστου 2015, στην τελευταία εμφάνισή της στην παγκόσμια κατάταξη της FIDE.

Κέρδισε ή συμμετείχε στα τουρνουά σκακιού Χέιστινγκς 1993, Μαδρίτη 1994, Λεόν 1996, U.S. Open 1998, Χόχεφεϊν 1999, Sigeman & Co 2000, Japfa 2000 και Najdorf Memorial 2000.

Η Πόλγκαρ είναι η μόνη γυναίκα που έχει κερδίσει παιχνίδι εναντίον ενός νούμερο ένα στην παγκόσμια κατάταξη παίκτη και έχει νικήσει έντεκα νυν ή πρώην παγκόσμιους πρωταθλητές είτε σε ράπιντ ή κλασσικό σκάκι: Μάγκνους Κάρλσεν, Ανατόλι Κάρποφ, Γκάρι Κασπάροφ, Βλαντίμιρ Κράμνικ, Μπορίς Σπάσκι, Βασίλι Σμισλόφ, Βεσελίν Τοπάλοφ, Βισβανάθαν Άναντ, Ρουσλάν Πονομαριόφ, Αλεξάντερ Χάλιφμαν και Ρουστάμ Κασιμτζάνοφ.

Στις 13 Αυγούστου 2014, ανακοίνωσε τη απόσυρσή της από την ενεργό δράση στο σκάκι. Τον Ιούνιο του 2015, η Πόλγκαρ εξελέγη νέα αρχηγός και προπονήτρια της ουγγρικής εθνικής ομάδας ανδρών. Στις 20 Αυγούστου 2015, έλαβε την υψηλότερη βραύευση της Ουγγαρίας, το Μεγάλο Σταυρό του Τάγματος του Αγίου Στεφάνου της Ουγγαρίας.
Σύνδεσμος Κρίκετ Κύπρου

Ο Σύνδεσμος Κρίκετ Κύπρου (αγγλικά: "Cyprus Cricket Association", CCA) είναι οργανισμός διοίκησης του κρίκετ με έδρα την Κύπρο. Είναι μέλος του Ευρωπαϊκού Συμβουλίου Κρίκετ (ECC) και συνδεδεμένο μέλος του Διεθνούς Συμβουλίου Κρίκετ (ICC) από το 1999. Διοργανώνει το πρωτάθλημα κρίκετ της Κύπρου στο οποί μετέχουν 10 ομάδες, μεταξύ των οποίων και μερικές από τις βρετανικές στρατιωτικές βάσεις του Ακρωτηρίου και της Δεκέλειας. Είναι επίσης υπεύθυνος για την οργάνωση και λειτουργία της εθνικής ομάδας κρίκετ ανδρών της Κύπρου.

Το κρίκετ διεξάγεται στην Κύπρο εδώ και πολλά χρόνια, αλλά έχει περιοριστεί κυρίως στις βάσεις του Βρετανικού Στρατού. Το Ευρωπαϊκό Συμβούλιο Κρίκετ, ενόψει της προωθήσεως του κρίκετ σε όλη την Ευρώπη, ενθάρρυνε το κυπριακό κρίκετ να διαμορφώσει το δικό του οργανισμό, το Cyprus Cricket Association, με δική του επιτροπή και κατασταικό. Από το 2003 ο CCA οργανώνει το κρίκετ στο νησί, επεκτείνει το παιχνίδι στις πόλεις, διοργανώνει πρωτάθλημα, ξεκινά την εκμάθηση κρίκετ για νέους στα σχολεία και συντονίζει την εθνική ομάδα με σκοπό τη συμμετοχή της σε ευρωπαϊκούς αγώνες. Το ECC παρέχει στον CCA χρήματα με σκοπό την προώθηση του αθλήματος με την εκμάθηση προπονητών και την αποστολή αυτών σε σχολεία.

Ο Βρετανικός Στρατός βοήθησε τον CCA, παρέχοντάς του πρόσβαση στις εγκαταστάσεις του και συνεισφέροντας με ομάδες στο νεοσύστατο πρωτάθλημα. Στην πραγματικότητα η νικήτρια του πρωταθλήματος του 2005 ήταν μία στρατιωτική ομάδα, η WSBA. Ο καλύτερος παίκτης για τα τελευταία 8 χρόνια, όπως ψηφίστηκε από τους υπαλλήλους της CCA, ήταν ο Γιώργος Ιωάννου.
Bomberman Ultra

Το Bomberman Ultra είναι βιντεοπαιχνίδι παζλ λαβύρινθου για το PlayStation 3. Αναπτύχθηκε και κυκλοφόρησε σε ψηφιακή μορφή στο PlayStation Network (PSN) από την Hudson Entertainment στις 11 Ιουνίου του 2009. Είναι το τρίτο παιχνίδι της σειράς "Bomberman" που διατίθεται μόνο ψηφιακά, μετά τα "Bomberman Live" για το Xbox 360 (Xbox Live Arcade) και το "Bomberman Blast" για το Wii (WiiWare). Το παιχνίδι υποστηρίζει μέχρι και οκτώ παίκτες ταυτόχρονα μέσω διαδικτυακού ή τοπικού multiplayer. Ένα από τα χαρακτηριστικά του "Bomberman Ultra" είναι η δυνατότητα παραμετροποίησης του χαρακτήρα που ελέγχει ο παίκτης. Όσο εξελίσσεται το παιχνίδι, ξεκλειδώνονται περισσότερα ρούχα και αξεσουάρ ανεβάζοντας τον αριθμό των πιθανών συνδυασμών στις 150.000.
Δρυπέτη

Η Δρυπέτη ήταν πριγκίπισσα της δυναστείας των Αχαιμενιδών. Γεννήθηκε μεταξύ 350 και 345 π.Χ. και ήταν κόρη του βασιλιά της Περσίας Δαρείου Γ' και της Στατείρας της Περσίας και σύζυγος του Ηφαιστίωνα.

Όταν ο πατέρας της ξεκίνησε την στρατιωτική εκστρατεία εναντίον του στρατού του Μεγάλου Αλεξάνδρου, συνοδεύτηκε από την Δρυπέτη, μαζί με τη μητέρα της, την αδερφή της Στατείρα, και τη γιαγιά της Σισύγαμβις. Μετά τη Μάχη της Ισσού το 333 π.Χ., ο Δαρείος έφυγε και η οικογένειά του αιχμαλωτίστηκε από τα μακεδονικά στρατεύματα. Ο Αλέξανδρος συναντήθηκε με τις γυναίκες και υποσχέθηκε να παράσχει προίκα για την Δρυπέτη και την Στατείρα.
Αν και ο Δαρείος προσπάθησε επανειλημμένα, έναντι λύτρων, να πάρει την οικογένειά του, ο Μέγας Αλέξανδρος τους κράτησε μαζί του μέχρι το 331 π.Χ. Έπειτα η Δρυπέτη και η αδελφή της στάλθηκαν στα Σούσα για να μάθουν την ελληνική γλώσσα.

Το 324 π.Χ. η Δρυπέτη παντρεύτηκε τον Ηφαιστίωνα, στρατηγό του στρατού του Μέγα Αλέξανδρου κατά τους γάμους στα Σούσα. Και σε πολύ σύντομο χρονικό διαστήμα χήρεψε. 
Πολλοί ιστορικοί αποδέχονται το γεγονός ότι η Δρυπέτη σκοτώθηκε το 323 π.Χ. μαζί με την αδερφή της Στατείρα. Ο Μέγας Αλέξανδρος είχε πεθάνει νωρίτερα εκείνο το έτος και η άλλη χήρα του, η Ρωξάνη, ήθελε να εξολοθρεύσει την αντίπαλό της.
Σύμφωνα με την ιστορικό Elizabeth Donnelly Carney, ωστόσο, η Δρυπέτη δεν σκοτώθηκε από την Ρωξάνη. Η Δρυπέτη θα ήταν μικρή απειλή για τη θέση της Ρωξάνης, καθώς δεν είχε παιδί από τον Μέγα Αλέξανδρο. Αντ 'αυτού, η Carney θεωρεί ότι η Ρωξάνη σκότωσε την Παρυσάτιδα (κόρη του Αρταξέρξη της Περσίας), που ήταν πιθανότατα και σύζυγος του Μέγα Αλέξανδρου.
Κομητεία Ουκτουρπάν

Η Κομητεία Ουκτουρπάν (Γουσί) ή Κομητεία Ουτστουρπάν (Κινεζικά: 乌什县, Ουιγουρικά: ئۇچتۇرپان ناھىيىسى, Учтурпан Наһийиси‎, Ουιγουρικό Λατινικό Αλφάβητο: Uchturpan Nahiyisi, Ουιγουρικό Νέο Αλφάβητο: Uqturpan Nah̡iyisi) είναι κομητεία στην Αυτόνομη Ουιγουρική Περιοχή του Σιντσιάνγκ υπό την διοίκηση του Νομού Ακσού. Καλύπτει έκταση 9.012 τετραγωνικών χιλιομέτρων και σύμφωνα με την απογραφή του 2002 η κομητεία είχε πληθυσμό 180.000 κατοίκων.
Κοκντάλα

Η Κοκντάλα (απλοποιημένα κινέζικα: 可克达拉, παραδοσιακά Κινέζικα: 可克達拉; πινγίν: Kěkèdálā; Ουιγουρικά: كۆكدالا شەھىرى, Көкдала‎, ULY: Kökdala) είναι πόλη στο βόρειο τμήμα του Σιντζιάνγκ στην Κίνα. Διοικητικά, είναι πόλη κομητειακού επιπέδου κάτω από την άμεση διαχείριση της περιφερειακής κυβέρνησης, αν και γεωγραφικά βρίσκεται στον Αυτόνομο Καζακικό Νομό Ιλί. Στις 18 Μαρτίου, 2015, η πόλη δημιουργήθηκε ως η όγδοη πόλη του Σώματος Παραγωγής και Κατασκευής του Σιντζιάνγκ. Η πόλη καλύπτει έκταση 980 τ.χλμ. και έχει πληθυσμό περίπου 80.000 κατοίκων.
Τραπ

Το Τραπ (γαλλικά: "Trappes") είναι κοινότητα στο νομό Υβελίν στην περιοχή Ιλ-ντε-Φρανς στη βόρεια κεντρική Γαλλία. Βρίσκεται στα δυτικά του Παρισιού, 26,7 χιλιόμετρα (16,6 μίλια) από το κέντρο της πόλης, στη νέα πόλη του Σαιντ-Κουντίν-εν-Υβελίν.
Ελληνική Ομοσπονδία Κρίκετ

Η Ελληνική Ομοσπονδία Κρίκετ (ΕΛ.Ο.Κ.) είναι ο φορέας που είναι υπεύθυνος για το άθλημα του κρίκετ στην Ελλάδα. Τα κεντρικά γραφεία της ομοσπονδίας βρίσκονται στην Κέρκυρα, στην οποία κατά κύριο λόγο διεξάγεται το κρίκετ στην Ελλάδα. Είναι συνδεδεμένο μέλος του Διεθνούς Συμβουλίου Κρίκετ. Συντονίζει τις προσπάθειες της εθνικής ομάδας ανδρών σε διεθνείς διοργανώσεις.

Το κρίκετ εισήχθη στην Ελλάδα από τους Βρετανούς που κατείχαν τα Ιόνια νησιά για 50 χρόνια έως το 1864. Οι περισσότεροι παίκτες και προπονητές είναι Έλληνες από την Κέρκυρα, αλλά υπάρχουν επίσης Πακιστανοί και Αφγανοί, όπως και μερικοί Έλληνες ομογενείς από τη Μελβούρνη της Αυστραλίας.

Η Ελλάδα έχει 15 επίσημους συλλόγους εκ των οποίων 13 στην Κέρκυρα, ένας στην Αθήνα και ένας στη Θεσσαλονίκη. Το κρίκετ παίζεται στην Κέρκυρα από το 1823, αλλά παραμένει μη δημοφιλές στην Ελλάδα, με σχεδόν καθόλου κάλυψη από τα μέσα ενημέρωσης σε όλη τη χώρα.
Δίφιλος ο Σινωπεύς

Ο Δίφιλος ο Σινωπεύς (4ος/3ος αιώνας π.Χ.) ήταν σημαντικός ποιητής της νέας αττικής κωμωδίας με καταγωγή από την Σινώπη του Εύξεινου Πόντου. Ήταν σύγχρονος του Μενάνδρου (342 - 291 π.Χ.), και τα περισσότερα από τα έργα του γράφτηκαν και διαδραματίστηκαν στην Αθήνα. Ο ίδιος ωστόσο ταξίδεψε αρκετά και πέθανε στην Σμύρνη.
Λιούντεβιτ Γκάι

Ο Λιούντεβιτ Γκάι (Κροατικά: "Ljudevit Gaj", , 8 Αυγούστου 1809 - 20 Απριλίου 1872), γεννηθείς ως Λούντβιχ Γκάι, ήταν Κροάτης γλωσσολόγος, πολιτικός, δημοσιογράφος και συγγραφέας. Αποτέλεσε ένα από τα κεντρικά πρόσωπα του πανσλαβιστικού Ιλλυρικού Κινήματος.
Αθανάσιος Λεονταρίδης

Ο Αθανάσιος Λεονταρίδης (1903 - 7 Φεβρουαρίου 1984), του Κωνσταντίνου, ήταν Έλληνας πολιτικός που υπηρέτησε ως βουλευτής στην Ξάνθη από το 1952 ως το 1956.
Société Générale

Η Société Générale είναι γαλλική εταιρεία πολυεθνικών τραπεζικών και χρηματοπιστωτικών υπηρεσιών που εδρεύει στο Παρίσι. Η εταιρεία αποτελεί μια παγκόσμια τράπεζα και διαθέτει τμήματα που υποστηρίζουν τα γαλλικά δίκτυα, την παγκόσμια τραπεζική συναλλαγών, τη διεθνή λιανική τραπεζική, τις χρηματοοικονομικές υπηρεσίες, την εταιρική και επενδυτική τραπεζική, την ιδιωτική τραπεζική, τη διαχείριση περιουσιακών στοιχείων και τις υπηρεσίες αξιών.

Η Société Générale είναι η τρίτη μεγαλύτερη τράπεζα της Γαλλίας με βάση το συνολικό ενεργητικό, η έκτη μεγαλύτερη στην Ευρώπη ή η δέκατη ένατη με με βάση την κεφαλαιοποίηση αγοράς. Η εταιρεία αποτελεί συστατικό στοιχείο του δείκτη μετοχών της Euro Stoxx 50.
Μάρλεμπoν Κρίκετ Κλαμπ

Η Μάρλεμπoν Κρίκετ Κλαμπ (αγγλικά: "Marylebone Cricket Club", MCC) είναι αθλητικός σύλλογος της Αγγλίας στο άθλημα του κρίκετ. Ιδρύθηκε το 1787 από μέλη του Γουάιτ Κόντουιτ Κλαμπ που έδρευε στο Ίσλινγκτον και μετεγκαταστάθηκε στο Μάρλεμπoν. Από το 1814, η MCC έχει την έδρα της στο Lord's Cricket Ground, το οποίο κατέχει, στο Wood St John's, London NW8.

Από την ίδρυσή του, ο σύλλογος έχει δημιουργήσει τις δικές του ομάδες, οι οποίες είναι κατ' ουσία "ad hoc" επειδή δεν έχουν συμμετάσχει ποτέ σε καμία επίσημη διοργάνωση. Ανάλογα με την ποιότητα των αντιπάλων σε ένα συγκεκριμένο αγώνα, οι ομάδες της MCC είχαν διατηρηθεί σε ικανοποιητική κατάσταση από το 1787 έως το 1894, και την επίσημη θέση πρώτης τάξης από το 1895. Η MCC σπάνια έλαβε μέρος σε αγώνες της λίστας Α (συνολικά δεκαπέντε μεταξύ 1971 και 2008) και ποτέ (μέχρι το 2017) σε κορυφαίο αγώνα Τουέντι20. Οι ομάδες MCC παίζουν πολλούς αγώνες εναντίον ανήλικων αντιπάλων και, σε αυτές τις περιπτώσεις, παραιτούνται από το καθεστώς της πρώτης κατηγορίας. Παραδοσιακά, για να σηματοδοτήσει την αρχή κάθε αγγλικής περιόδου τον Απρίλιο, η MCC φιλοξενεί την πρωταθλήτρια των Κομητειών, σε ένα πρώτης τάξεως αγώνα που διεξάγονταν πάντα στο Lord's μέχρι το 2009. Από το 2010, ο αγώνας διεξάγεται στο Zayed Sports City Stadium στο Αμπού Ντάμπι.

Το 1788, η MCC ανέλαβε την ευθύνη για την κυριότητα και τη διατήρηση των κανόνων του κρίκετ, εκδίδοντας αναθεωρημένη έκδοση εκείνου του έτους. Αν και οι αλλαγές στους κανόνες καθορίζονται τώρα από το Διεθνές Συμβούλιο Κρίκετ (ICC), τα πνευματικά δικαιώματα εξακολουθούν να ανήκουν στην MCC. Ο σύλλογος ήταν πρώην κυβερνητικό σώμα κρίκετ στην Αγγλία και την Ουαλία και, ως δημιουργός των κανόνων του αθλήματος, είχε σημαντική παγκόσμια επιρροή. Για μεγάλο μέρος του 20ου αιώνα, ξεκινώντας από την περιοδεία της Αυστραλίας το 1903–04 και ολοκληρώνοντας την περιοδεία της Ινδίας το 1976–77, η MCC διοργάνωσε διεθνείς περιοδείες στις οποίες η ομάδα κρίκετ της Αγγλίας έπαιξε αγώνες Τεστ. Σε αυτές τις περιοδείες, η ομάδα της Αγγλίας ονομάστηκε MCC σε μη διεθνείς αγώνες. Το 1993, οι διοικητικές και διαχειριστικές αρμοδιότητές της μεταβιβάστηκαν στο Διεθνές Συμβούλιο Κρίκετ (ICC) και στο Κομητειακό Συμβούλιο Κρίκετ και Τεστ (TCCB).
Κομητεία Ακτό

μικρογραφία|Μια καμήλα κοντά στην Λίμνη Καρακούλ, στην κομητεία Ακτό
Η Κομητεία Ακτό (Κιργιζικά: ﺍﻗﺘﻮﻭ وودانى/Актоо ооданы, Aqtoo oodanı, Κινεζικά: 阿克陶县, πινγίν: Ākètáo Xiàn, Ουιγουρικά: ئاقتو ناھىيىسى, Ақто 

Наһийиси‎, Ουιγουρικό Λατινικό Αλφάβητο: Aqto Nahiyisi, Ουιγουρικό Νέο Αλφάβητο: Aⱪto Naⱨiyisi, Ντουνγκανικά: Акәто щян, Akəto şjan) είναι κομητεία στον Αυτόνομο Κιργιζικό Νομό Κιζίλσου, στο Σιντσιάνγκ της Κίνας. Η κομητεία καλύπτει έκταση 24.107 τ.χλμ. Σύμφωνα με την απογραφή του 2002, η κομητεία έχει πληθυσμό 170.000 κατοίκων. 

Είναι η δυτικότερη κομητεία στην Κίνα, και συνορεύει με το Κιργιστάν και το Τατζικιστάν.
Ιωάννης Β΄ του Μπλουά

Ο Ιωάννης Β΄ του Μπλουά ή Ιωάννης Β΄ του Σατιγιόν ("Jean II de Blois-Châtillon", ... - 1381) από τον Οίκο του Σατιγιόν ήταν κόμης του Μπλουά και λόρδος του Αβέν (1372 - 1381).
VMware Workstation

Το VMware Workstation είναι ένας υπερεπόπτης που εκτελείται σε x64 εκδόσεις των Windows και Linux. Επιτρέπει στους χρήστες να εγκαταστήσουν εικονικές μηχανές σε ένα μόνο φυσικό μηχάνημα και να τις χρησιμοποιήσουν ταυτόχρονα μαζί με το πραγματικό μηχάνημα. Κάθε εικονική μηχανή μπορεί να εκτελέσει το δικό της λειτουργικό σύστημα, συμπεριλαμβανομένων των εκδόσεων των Microsoft Windows, Linux, BSD και MS-DOS. Το VMware Workstation αναπτύσσεται από τη VMware, Inc., ένα τμήμα της Dell Technologies. Μια δωρεάν έκδοση, το VMware Workstation Player, για μη εμπορική χρήση είναι επίσης διαθέσιμη.

Το VMware Workstation υποστηρίζει τη γεφύρωση υφιστάμενων προσαρμογέων δικτύου κεντρικού υπολογιστή και τη κοινή χρήση φυσικών μονάδων δίσκου και συσκευών USB με μια εικονική μηχανή. Ένα αρχείο εικόνας ISO μπορεί να προσαρτηθεί ως μια εικονική μονάδα οπτικού δίσκου και εικονικές μονάδες σκληρού δίσκου υλοποιούνται ως αρχεία .vmdk.

Το VMware Workstation Pro μπορεί να αποθηκεύσει την κατάσταση μιας εικονικής μηχανής (ένα "snapshot") οποιαδήποτε στιγμή. Αυτά τα στιγμιότυπα μπορούν αργότερα να αποκατασταθούν, επιστρέφοντας αποτελεσματικά την εικονική μηχανή στην αποθηκευμένη κατάσταση, όπως ήταν και χωρίς ζημιά μετά το στιγμιότυπο στην εικονική μηχανή.

Το VMware Workstation περιλαμβάνει τη δυνατότητα ομαδοποίησης πολλαπλών εικονικών μηχανών σε ένα φάκελο. Οι μηχανές σε αυτόν το φάκελο μπορούν στη συνέχεια να ενεργοποιηθούν και να απενεργοποιηθούν ως ένα μόνο αντικείμενο, χρήσιμο για τη δοκιμή σύνθετων περιβαλλόντων πελάτη-εξυπηρετητή.
Γκυ Α΄ του Μπλουά

Ο Γκυ Α΄ του Μπλουά ή Γκυ Α΄ του Σατιγιόν ("Guy Ier de Blois-Châtillon", 1298 - 12 Αυγούστου 1342) από τον Οίκο του Σατιγιόν, ήταν, ως σύζυγος της Μαργαρίτας των Βαλουά, κόμης του Μπλουά και κύριος του Αβέν (1307 - 1342).
Λουδοβίκος Γ΄ του Μπλουά

Ο Λουδοβίκος Γ΄ του Μπλουά ("Louis II de Blois-Châtillon", ... - 1372) από τον Οίκο του Σατιγιόν ήταν κόμης του Μπλουά & κύριος του Αβέν (1346 - 1372) και κόμης του Σουασόν (1346 - 1367).
Σώτος Βασιλειάδης

Ο Σώτος Βασιλειάδης (1905-1990) ήταν Έλληνας συνθέτης και αρχιμουσικός.
Ελληνική Φίλαθλη Ομοσπονδία Μπέιζμπολ

Η Ελληνική Φίλαθλη Ομοσπονδία Μπέιζμπολ (Ε.Φ.Ο.Μ.) αποτελεί αθλητικό φορέα διοίκησης του μπέιζμπολ στην Ελλάδα. Απέκτησε ειδική αθλητική αναγνώριση από τη Γενική Γραμματεία Αθλητισμού η οποία ανακλήθηκε. Την ευθύνη για το άθλημα στη χώρα ανελαβε η Ελληνική Γυμναστική Ομοσπονδία.

Αποτελούσε τη διοργανώτρια αρχή του πρωταθλήματος και του θεσμού του κυπέλλου στη χώρα. Επίσης συντονίζει τις δραστηριότητες της εθνικής ομάδας των ανδρών.
Libri Carolini

Με την λατινική ονομασία Libri Carolini (μτφ. "βιβλία του Καρόλου"), ή Opus Caroli regis contra synodum ("το έργο του βασιλέως Καρόλου εναντίον της συνόδου") ή απλώς βιβλία του Καρλομάγνου, είναι γνωστή η τετράτομη θεολογική πραγματεία η οποία γράφτηκε υπό τον Καρλομάγνο της γερμανικής αυτοκρατορίας των Καρολιδών έναντι των αποφάσεων που πάρθηκαν το 787 κατά την Ζ´ Οικουμενική Σύνοδο -γνωστή και ως "Β´ σύνοδος της Νίκαιας" επί της αυτοκράτειρας Ειρήνης- από τις εκκλησιαστικές αρχές. Κατά την σύνοδο αυτή, αποφασίστηκε η επαναφορά της λατρείας των εικόνων (αγιογραφιών) και η καταδίκη των εικονομάχων, και τα πορίσματα της έγιναν αποδεκτά από όλα τα πατριαρχεία (της Ρώμης στην επικράτεια των Καρολιδών και τα Κωνσταντινούπολης, Αλεξανδρείας, Αντιοχείας, Ιεροσολύμων στην επικράτεια των Βυζαντινών) και εκκλησίες.Το γραπτό αυτό είναι γνωστό για την εξαιρετικά οξεία κριτική του και επιθετικό ύφος εναντίον των αποφάσεων της Συνόδου, και εναντίον των "Γραικών" ("Βυζαντινών") στους οποίους τα γραπτά αναφέρονται ως "Γραικούς" αντί για "Ρωμαίους" όπως κατά τα πρότυπα της συγκεκριμένης περιόδου τουλάχιστον σε επίσημα έγγραφα. Η αντιπαράθεση αυτή πέρα από την θεολογική της υπόσταση εκφράστηκε κατά τους επόμενους αιώνες σε ευρύτερα πολιτικοκοινωνικά πλαίσια με την ονομασία της Αγίας "Ρωμαΐκής" Αυτοκρατορίας (με απαρχή τους Καρολίδες) έναντι της υπάρχουσας Ανατολικής "Ρωμαϊκής" Αυτοκρατορίας (πλέον γνωστή ως βυζαντινή) η οποία αποτελούσε το πραγματικό κράτος της ρωμαϊκής αυτοκρατορίας.

Εκτός από την αποστολή τους στον Πάπα Αδριανό Α΄, ο οποίος απάντησε με μια "grandis et verbosa epistola" ("αξιοπρεπή και λεπτομερή επιστολή") και αντέκρουσε τα επιχειρήματα του Καρλομάγνου, τα χειρόγραφα του "Libri Carolini" δεν προωθήθηκαν και δεν έγιναν ευρύτερα γνωστά την εποχή που γράφτηκαν, και κατά τους επόμενους αιώνες πέρασαν στην αφάνεια και ήταν σχεδόν τελείως άγνωστα έως ότου εκτυπώθηκαν για πρώτη φορά υπό τον τίτλο "Eriphele (Εριφύλη)" το 1549 από τον Ζαν ντυ Τιλλέ ("Jean du Tillet") ο οποίος ήταν καθολικός επίσκοπος του "Μω" ("Meaux") στην Γαλλία. Στα γραπτά αυτά εκφράζονται σε έντονο ύφος συνολικά 120 αντιρρήσεις εναντίον της Ζ´ Οικουμενικής Συνόδου με χαρακτηρισμούς όπως "dementiam" ("άνοια"), "priscae Gentilitatis obsoletum errorem" ("μια παλιά και ξεπερασμένη παγανιστική παρανόηση"), "argumenta insanissima et absurdissima" ("πλέον παρανοϊκά και παράλογα επιχειρήματα"), "derisione dignas naenias" ("δημηγορίες αντάξιες περίγελου"), κτλ. Οι σύγχρονες εκδόσεις του έργου βασίζονται στο χειρόγραφο που διασώζεται στην βιβλιοθήκη του Βατικανού.Την εποχή εκείνη είναι επίσης γνωστό πως ο Καρλομάγνος ήταν εξαιρετικά εκνευρισμένος με την αυτοκράτειρα Ειρήνη καθώς αυτή είχε αρνηθεί να παντρέψει τον γιό της με την κόρη του, καθώς και για την υποστήριξη που παρείχε στους Λομβαρδούς.

Όταν το βιβλίο εκτυπώθηκε στα μέσα του 16ου αιώνα, εποχή κατά την οποία εξελισσόταν στην Ευρώπη η θρησκευτική μεταρρύθμιση μεταξύ καθολικών και προτεσταντών, το κείμενο προκάλεσε τόσο ενθουσιασμό όσο και μπέρδεμα, ενώ υιοθετήθηκε από μερίδα Προτεσταντών όπως ο Ιωάννης Καλβίνος ως πολεμική εναντίον των καθολικών και ορθοδόξων δογμάτων.
Αλκουίνος της Υόρκης

Ο Αλκουίνος της Υόρκης ("" / "Φλάκκος Αλβίνος Αλκουίνος", αγγλικά: "Alcuin of York", 735 – 19 Μαΐου 804) ήταν Αγγλοσάξωνας λόγιος, κληρικός, ποιητής και καθηγητής από την Υόρκη της Νορθούμπρια, και θεωρείται η σημαντικότερη πνευματική μορφή της δυναστείας των Καρολιδών και της λεγόμενης Καρολίγγειας Αναγέννησης.

Προσκλήθηκε από τον Καρλομάγνο ώστε να αναλάβει την οργάνωση της εκπαίδευσης στην επικράτεια του βασιλείου του το οποίο εκτείνονταν σχεδόν στο σύνολο της δυτικής Ευρώπης. Κατά την περίοδο μεταξύ του 780 και του 790 ο Αλκουίνος αποτέλεσε την κορυφαία πνευματική μορφή της φραγκικής επικρατείας.Στο συγγραφικό του έργο περιλαμβάνονται πολλές πραγματείες θεολογικού περιεχομένου, καθώς και κάποια έργα σχετικά με την γραμματική, αλλά και ποιήματα. Έγινε ηγούμενος σε μονή της Τουρ το 796 όπου και παρέμεινε έως τον θάνατο του. Κατά τον Άινχαρντ, Φράγκο ιστορικό της εποχής, ο Αλκουίνος υπήρξε ο ποιο ευρυμαθής άνθρωπος που μπορούσε να βρεθεί οπουδήποτε.
Ματίας Κρανεβίτερ

Ο Κλαούδιο Ματίας Κρανεβίτερ (ισπανικά: "Claudio Matías Kranevitter"), γεννημένος στις 21 Μαΐου 1993, είναι Αργεντινός ποδοσφαιριστής που αγωνίζεται ως αμυντικός μέσος στη Ζενίτ Αγίας Πετρούπολης.
Γεώργιος Ρόκος

Ο Γεώργιος Ρόκος του Δημητρίου (5 Απριλίου 1948 - 10 Αυγούστου 2017) ήταν Έλληνας επιχειρηματίας και βουλευτής Θεσσαλονίκης από το 1996 ως το 2000.
Μιλτιάδης Κουτούγκος

Ο Μιλτιάδης Κουτούγκος (1912 ή 1914 − 1994) ήταν Έλληνας μουσικοσυνθέτης και καθηγητής «ανώτερων θεωρητικών» του Ελληνικού Ωδείου.

Γεννήθηκε στα Αλάτσατα της επαρχίας της Σμύρνης και κατά τη διάρκεια του Α΄ Παγκόσμιου Πολέμου ήρθε με την οικογένειά του στην Αθήνα, όπου και εγκαταστάθηκε μονίμως (έμενε στον δήμο βύρωνα). Τα πρώτα του μουσικά μαθήματα, από την ηλικία των 6 ετών, τα έκανε στην «Αθηναϊκή Μαντολινάτα» και σε ηλικία 15 ετών έλαβε δίπλωμα σολίστ μαντολίνου, καθώς και πτυχίο ωδικής. Συνέχισε με ανώτερες μουσικές σπουδές, ώστε σε ηλικία 19 ετών έγινε καλλιτεχνικός διευθυντής της Αθηναϊκής Μαντολινάτας, θέση την οποία διατήρησε μέχρι την κήρυξη του ελληνοϊταλικού πολέμου. Μετά ανέλαβε υποδιευθυντής της «Παλλαδίου Χορωδίας» και από το 1942 μέχρι το τέλος της σταδιοδρομίας του διετέλεσε καθηγητής των ανώτερων θεωρητικών στο Ελληνικό Ωδείο και στη Μαράσλειο Παιδαγωγική Ακαδημία. Το 1950 ίδρυσε την ορχήστρα του Ελληνικού Ωδείου, με την οποία επί δεκαετία έδωσε σειρά συναυλιών στην Αθήνα και σε όλες σχεδόν τις πόλεις της Ελλάδας.

Ο Κουτούγκος ήταν μέλος της Ενώσεως Ελλήνων Μουσουργών. Το 1967 τιμήθηκε με το Γ΄ Βραβείο Χορωδίας στον Διαγωνισμό Χορωδιών του Αρέτσο της Ιταλίας. Ως καθηγητής, εκπαίδευσε πολλούς καλλιτέχνες που διέπρεψαν στην Ελλάδα και στο εξωτερικό, όπως οι Ηλίας Ανδριόπουλος, Ελένη Καραΐνδρου, Νίκος Μαμαγκάκης, Γεράσιμος Μηλιαρέσης, Λευτέρης Σπίνουλας και άλλοι.

Ως κυριότερα έργα του Κουτούγκου αναφέρονται τα παρακάτω:

* "Αρχαϊκός χορός" (συμφωνικό)
* "Αναμνήσεις από την εποποιία του 1940" (συμφωνικό)
* "Νοσταλγικό πρελούδιο"
* "Ελληνική σουίτα για έγχορδα"
* "Στ’ ακρογυάλι" (συμφωνικό ποίημα)
* "Ελεγεία και Βακχικόν"

Ο Μιλτιάδης Κουτούγκος συνέθεσε επίσης χορωδιακά έργα και πολλά τραγούδια επάνω σε στίχους Ελλήνων ποιητών. Εξάλλου, ως δάσκαλος της μουσικής συνέγραψε διδακτικά βιβλία, όπως Σολφέζ, μεθόδους διδασκαλίας της μουσικής, "Αρμονία" σε 3 τεύχη, "Βάσεις για τη Μουσική (θεωρία)" σε 2 τεύχη, μέθοδο μαντολίνου, συλλογή σχολικών τραγουδιών, και άλλα.

Ο συνθέτης ήταν νυμφευμένος με τη Νίνα Βουρβούλια, με την οποία απέκτησαν δύο παιδιά, τον Άρη και τη Χρυσάνθη. Ο Άρης έγινε αναπληρωτής καθηγητής στον Τομέα Ανθρωπιστικών Σπουδών της Σχολής Εφαρμοσμένων Μαθηματικών και Φυσικών Επιστημών του ΕΜΠ και η Χρυσάνθη κλινική ψυχολόγος.
Μαργαρίτα του Βαλουά, κόμισσα του Μπλουά

Η Μαργαρίτα του Βαλουά, κόμισσα του Μπλουά (Γαλλική γλώσσα : "Marguerite de Valois", 1295 - 1342) ήταν Γαλλίδα ευγενής από τον Οίκο των Βαλουά, κόρη του Καρόλου του Βαλουά και της πρώτης συζύγου του Μαργαρίτας, κόμισσας του Ανζού και αδελφή του Φιλίππου ΣΤ΄ της Γαλλίας.
Λος Λάγος

thumb|right|155px|Η σημαία της Περιφέρειας
thumb|right|175px|Η θέση της Λος Λάγος στον χάρτη της Χιλής
thumb|left|285px|Ο Ρίο Μπλάνκο στην Περιφέρεια Λος Λάγος
Η Περιφέρεια Λος Λάγος ("Χ Región de Los Lagos") είναι η πέμπτη σε έκταση και έβδομη σε πληθυσμό από τις 15 Περιφέρειες της Χιλής, με πρωτεύουσα το Πουέρτο Μοντ. Το όνομά της σημαίνει «Περιφέρεια των λιμνών» και περιέχει πράγματι τη δεύτερη σε έκταση λίμνη της Χιλής, τη Λίμνη Γιανκίουε, αλλά και το δεύτερο σε έκταση νησί της Χιλής, τη Νήσο Τσιλοέ.
Εϊτόρ Βίλα-Λόμπος

Ο Εϊτόρ Βίλα-Λόμπος (ορθή πορτογαλική προφορά "Βίλα-Λόμπους" Heitor Villa-Lobos, , Ρίο ντε Τζανέιρο 5 Μαρτίου 1887 – Ρίο ντε Τζανέιρο 17 Νοεμβρίου 1959) ήταν Βραζιλιανός συνθέτης, ο σημαντικότερος της χώρας του στον 20ό αιώνα, ο πρώτος Νοτιοαμερικανός δημιουργός έντεχνης μουσικής, που απέκτησε διεθνή φήμη και πιθανότατα ο σημαντικότερος.
Ο Εϊτόρ Βίλα-Λόμπος υπήρξε ο πλέον παραγωγικός συνθέτης της εποχής του και από τους παραγωγικότερους γενικότερα στην ιστορία της έντεχνης δυτικής μουσικής. Το δημιουργικό του έργο, που υπερβαίνει τις 2.000 συνθέσεις -όχι πάντοτε με θετικές κριτικές-, επηρεάστηκε τόσο από τη λαϊκή μουσική της Βραζιλίας όσο και από τα στιλιστικά στοιχεία της ευρωπαϊκής κλασσικής παράδοσης (βλ. Μουσική και μουσικολογικά στοιχεία). Στα ευρωπαϊκά ταξίδια του, με σκοπό τη διάδοση της μουσικής του, ο Βίλα-Λόμπος είχε πει: «Δεν κάνω χρήση του φολκλόρ, είμαι το φολκλόρ» ("Eu sou o folclore") και «δεν έχω έρθει για να μάθω, έχω έρθει να δείξω τι έχω κάνει μέχρι τώρα», δείχνοντας ότι γνώριζε πολύ καλά τη μοναδική του θέση μεταξύ των κλασσικών συνθετών, εκμεταλλευόμενος την καταγωγή του για να δημοσιοποιήσει τα έργα του.
Κόκκινος κρίνος

Ο Κόκκινος κρίνος ("Lilium chalcedonicum") είναι ευρωπαϊκό είδος κρίνου "Liriotypus", ενδημικό της περιοχής των Βαλκανίων και ιδιαίτερα της Αλβανίας και της Ελλάδας.
Ιζβαρύνε

Το Ιζβαρύνε (Ουκρανικά: Ізварине, ρωσικά: Изварино, "Izvarino") είναι οικισμός αστικού τύπου, ο οποίος βρίσκεται στην Ευρωπαϊκή οδό 40 στον Δήμο Κρασνοντόν, στην Περιφέρεια Λουχάνσκ στην Ουκρανία. Επίσης είναι σημαντικό οδικό και σιδηροδρομικό σημείο διέλευσης για την ουκρανική πλευρά των Ρωσοουκρανικών συνόρων. Υπάρχουν εγκαταστάσεις στη διάβαση για αυτοκίνητα, φορτηγά και τρένα. Το Ιζβαρύνε βρίσκεται απέναντι από την ρωσική πόλη Ντόνετσκ στην Περιφέρεια Ροστόφ, η οποία δεν πρέπει να συγχέεται με την ουκρανική πόλη Ντόνετσκ. Σύμφωνα με εκτίμηση του 2013, ο οικισμός έχει πληθυσμό 1.692 κατοίκων.

Το συνοριακό φυλάκιο έγινε μέρος του παρατεταμένου αγώνα μεταξύ της Κρατικής Συνοριοφυλακής της Ουκρανίας και των Φιλορώσων ανταρτών οι οποίοι ήταν συνδεδεμένοι με την Λαϊκή Δημοκρατία του Λουχάνσκ κατά την αυξανόμενη αναταραχή στην Ουκρανία στον απόηχο της Ουκρανικής Επανάστασης του 2014. Οι πολλαπλές επιθέσεις από τους αντάρτες στο φυλάκιο απωθήθηκαν. Παρά το γεγονός αυτό, η συνοριοφυλακή είχε καταληφθεί από αντάρτες στις 20 Ιουνίου 2014, και αναγκάστηκε να υποχωρήσει σε ρωσικό έδαφος, όπου πολλοί φύλακες είχαν συλληφθεί, και αργότερα επέστρεψε στην Ουκρανία. Ένας αξιωματούχος της ΛΔΛ ανακοίνωσε στις 25 Ιουνίου ότι είχαν πάρει τον πλήρη έλεγχο του συνοριοφυλάκιου. Τον Ιούλιο, είχε αναφερθεί ότι η θέση χρησιμοποιήθηκε από τους αντάρτες ως σύνδεση ζωτικής σημασίας σύνδεση για προμήθειες και ενισχύσεις από τη Ρωσία. Σύμφωνα με τη Ρωσική Ομοσπονδιακή Υπηρεσία Ασφαλείας, 41 Ουκρανοί στρατιώτες αυτομόλησαν στη Ρωσία από το Ιζβαρύνε. Ο ουκρανός Υπουργός Άμυνας Βαλέρι Χελετέι επιβεβαίωσε ότι 41 Ουκρανοί στρατιώτες πέρασαν στη Ρωσία και ότι αυτή η υπόθεση είχε διερευνηθεί.
Σουχοντίλσκ

Το Σουχοντίλσκ (ουκρανικά: Суходільськ, ρωσικά: Суходольск
) είναι πόλη στον δήμο Κρασνοντόν στην Περιφέρεια Λουχάνσκ της Ουκρανίας. Σύμφωνα με εκτίμηση του 2013, η πόλη έχει πληθυσμό 21.061 κατοίκων. 

Από το 2014, το Σουχοντίλσκ ελέγχεται από την Λαϊκή Δημοκρατία του Λουχάνσκ και όχι από τις ουκρανικές αρχές.
Ιωάννης Μαργαζιώτης

μικρογραφία|262x262εσ|Ιωάννης Μαργαζιώτης – Θεωρητικό Βυζαντινής Έκκλησιαστικής Μουσικής

Ο Ιωάννης Δ. Μαργαζιώτης ήταν μουσικός ενασχολούμενος με την Βυζαντινή Μουσική. Έχει υπάρξει καθηγητής στο Ωδείο Αθηνών, στο Ωδείο Πειραιώς, της Βαρβακείου Σχολής, επόπτης βυζαντινών σχολών διαφόρων Μητροπόλεων και ωδείων, διευθυντής του Εκκλησιαστικού Χορού του Ι.Ν. του Αμαλιέίου κ.α. Ήταν Συγγραφέας θεωρητικών και εκπαιδευτικών βιβλίων της Βυζαντινής Μουσικής (Εγκεκριμένα από την Ιερά σύνοδο της Εκκλησίας της Ελλάδος), όπως το "Θεωρητικό Βυζαντινής Έκκλησιαστικής Μουσικής" και το "Μελωδικές ασκήσεις Βυζαντινής μουσικής," τα οποία διδάσκονται μέχρι και τον 21ο αιώνα σε σχολές βυζαντινής μουσικής"." Τέλος, ήταν μέλος της ένωσης Ελλήνων Μουσουργών.

Κατηγορία:Έλληνες μουσικοί
Κατηγορία:Μουσικοί της βυζαντινής μουσικής
Μιουσίνσκ

Το Μιουσίνσκ (, ) είναι πόλη στο δήμο Κράσνι Λουτς, στην Περιφέρεια Λουχάνσκ της Ουκρανίας. Σύμφωνα με εκτίμηση του 2013, το Μιουσίνσκ έχει πληθυσμό 4.830 κατοίκων. 

Από τα μέσα του Απριλίου του 2014, η πόλη ελέγχεται από την Λαϊκή Δημοκρατία του Λουχάνσκ και όχι από τις ουκρανικές αρχές.
Μαρξιστικός-Λενινιστικός αθεϊσμός

Ο "Μαρξιστικός-Λενινιστικός αθεϊσμός', γνωστός επίσης και ως "Μαρξιστικός-Λενινιστικός επιστημονικός αθεϊσμός', είναι η ιδεολογία που εκφράζει την αθρησκία και τον αντικληρικό χαρακτήρα του Μερξισμού-Λενινισμού, της επίσημης κρατικής ιδεολογίας της Σοβιετικής Ένωσης. Με βάση την αντίληψη του διαλεκτικού υλισμού για τη θέση της ανθρωπότητας στη φύση, ο Μαρξιστικός-Λενινιστικός αθεϊσμός υποστηρίζει ότι η θρησκεία είναι το «όπιο του λαού». Έτσι, υποστηρίζει τον αθεϊσμό αντί τις θρησκευτικές πεποιθήσεις

Για την υποστήριξη αυτών των ιδεολογικών αρχών, ο Μαρξιστικός-Λενινιστικός αθεϊσμός εξηγεί τις απαρχές της θρησκείας και τις μεθόδους για την επιστημονική κριτική της θρησκείας. Οι φιλοσοφικές ρίζες του υλιστικού αθεϊσμού βρίσκονται στα έργα των Χέγκελ (1770–1831) και Λούντβιχ Φόιερμπαχ (1804–1872), και των Καρλ Μαρξ (1818–1883) και Βλαντιμίρ Λένιν (1870–1924). Παραπέρα, αντίθετα από το Σοβιετικό Μαρξισμό, άλλες παραλλαγές τις μαρξιστικής φιλοσοφίας δεν είναι αθεϊστικές, όπως η θεολογία της απελευθέρωσης που ανέπτυξαν Λατινοαμερικανοί Μαρξιστές.
Χατσιγιέ Χοσγιάρ Καντινεφέντι

Η Χατσιγιέ Χοσγιάρ Καντινεφέντι (Οθ. Τούρκικα:النساء هوشيار لورد) (Τούρκικα: "Haciye Hoşyar Kadınefendi", 1796 - 1859) ήταν η όγδοη σύζυγος του σουλτάνου Μαχμούτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Haciye Hoşyar Kadın Efendi Hazretleri
Κρουσίδα

Κρουσίδα, Κρουσίς ή Κροσσαίη (λατινικά: "Crusaea" ή "Crossaea") αποκαλούταν μια ναυτική περιοχή της βορειοδυτικής Χαλκιδικής από την Ποτίδαια μέχρι τον Θερμαϊκό κόλπο. Πήρε το όνομά της από τον Κρούσσιο, γιο του Μύγδονος. Οι πόλεις της Κρουσίδας ήταν: η Λίπαξος, η Κώμβρεια, η Αίσα, η Γίγωνος, η Κάμψα, η Σμίλα, η Αίνεια και αργότερα Αντιγόνεια Ψαφάρα.
Ράιντερ Καπ

Το Ράιντερ Καπ (αγγλικά: "Ryder Cup") είναι διοργάνωση γκολφ διετούς διάρκειας μεταξύ ομάδων από την Ευρώπη και τις Ηνωμένες Πολιτείες. Η διοργάνωση διεξάγεται κάθε δύο χρόνια, ενώ ο χώρος εναλλάσσεται μεταξύ των περιοδειών στις Ηνωμένες Πολιτείες και στην Ευρώπη. Το Ράιντερ Καπ πήρε την ονομασία του από τον Άγγλο επιχειρηματία Σάμουελ Ράιντερ που έδωσε το τρόπαιο. Η διοργάνωση διοργανώνεται από κοινού από την PGA of America και την Ryder Cup Europe, την τελευταία κοινοπραξία της PGA European Tour (60%), της PGA of Great Britain and Ireland (20%) και της PGA of Europe (20%).
Κάρολος, δούκας της Βρετάνης

Ο Κάρολος, δούκας της Βρετάνης ή Κάρολος του Μπλουά-Σατιγιόν ή Κάρολος ο Άγιος (Μπλουά 1319 - 29 Σεπτεμβρίου 1364), νόμιμος δούκας της Βρετάνης (1341 - 1364) μέλος του Οίκου της Σατιγιόν ήταν δεύτερος γιος του Γκυ Α΄ του Σατιγιόν, κόμητος του Μπλουά και της Μαργαρίτας του Βαλουά αδελφής του Φιλίππου ΣΤ΄ της Γαλλίας. Αγιοποιηθήκε απο την Ρωμαιοκαθολική εκκλησία για την μεγάλη του πίστη, η αγιοποίηση αργότερα ακυρώθηκε αλλά ο Κάρολος εξακολουθούσε να αναφέρεται ως Άγιος. Η πίστη του ήταν τόσο μεγάλη που δεν δίσταζε να βασανίζει την σάρκα του για να σώσει την ψυχή του, τοποθετούσε βότσαλα στα παπούτσια του και έδενε κόμπους στο δέρμα του ενώ κάθε βράδυ πριν κοιμηθεί εξομολογείτο από φόβο μην κοιμηθεί αμαρτωλός. Ήταν ωστόσο παρά την μεγάλη του πίστη δυναμικός και γενναίος στρατιωτικός αρχηγός στο πεδίο της μάχης. 

Στις 4 Ιουνίου 1337 παντρεύτηκε στο Παρίσι την Ζαν ντε Παντιέβρ ανιψιά και διάδοχο του δούκα Ιωάννη Γ΄. Ο Κάρολος και η σύζυγος του Ιωάννη ήταν πρωταγωνιστές στον πόλεμο διαδοχής της Βρετάνης με αντιπάλους τον Οίκο του Μονφόρ ιδιαίτερα τον Ιωάννη του Μονφόρ (1341 - 1364), είχαν την υποστήριξη και του Γαλλικού στέμματος. Ο Κάρολος παρά την υπερβολική του πίστη δεν δίστασε καθόλου να διατάξει την σφαγή 1400 αμάχων στην πολιορκία του Κουιμπέ. Μετά από μερικές επιτυχίες στην αρχή συνελήφθη αιχμαλωτος από τον Τόμας Ντάγκγουορθ για λογαριασμό των Άγγλων (1347). Απελευθερώθηκε ύστερα από εννιά χρόνια αφού πρώτα πλήρωσε ένα μεγάλο ποσό μισού εκατομμυρίου εκιού ως λύτρα, με τον τρόπο αυτό έληξε ο Πόλεμος διαδοχής της Βρετάνης υπέρ των Μοντφόρ. 

Ο Κάρολος πέθανε πολεμώντας στην μάχη του Αουράι (1364) με την δεύτερη συνθήκη του Γκεραντέ (1381) ορίστηκε το τέλος στον πόλεμο διαδοχής της Βρετάνης υπέρ των Μόντφορντ (1381). Ο Κάρολος του Σατιλλόν ορίστηκε άγιος απο την Ρωμαιοκαθολική εκκλησία αλλά η αγιοποίηση του ακυρώθηκε απο τον πάπα Γρηγόριο ΙΑ΄ ύστερα απο αίτημα του αντιπάλου του στον πόλεμο διαδοχής της Βρετάνης Ιωάννη Δ' της Βρετάνης γιου του Ιωάννη του Μονφόρ. Το 1904 ωστοσο αναφέρεται σαν Άγιος απο την Καθολική Εκκλησία και η μνήμη του εορτάζεται στις 30 Σεπτεμβρίου.
Ουρενγκόι

Το Ουρενγκόι (ρωσικά: Уренго́й) είναι αστική περιοχή (οικισμός αστικού τύπου) στην Επαρχία Πουρόφσκι του Αυτόνομου θύλακα των Γιαμάλων Νένετς στην Ρωσία. Σύμφωνα με την απογραφή του 2010, η πόλη είχε πληθυσμό 10.066 κατοίκων. Στην απογραφή του 2002 υπήρχαν 9.329 κάτοικοι, ενώ στην απογραφή του 1989 υπήρχαν 11.868 κάτοικοι.
Sky plc

Η Sky plc είναι πανευρωπαϊκή εταιρεία δορυφορικών ραδιοτηλεοπτικών μεταδόσεων, μέσω διαδικτύου, ευρυζωνικών συνδέσεων και τηλεφωνικών υπηρεσιών με έδρα το Λονδίνο. Έχει επιχειρήσεις στο Ηνωμένο Βασίλειο, την Ιρλανδία, τη Γερμανία, την Αυστρία και την Ιταλία. Η Sky είναι η μεγαλύτερη εταιρεία μέσων μαζικής ενημέρωσης και ο μεγαλύτερος τηλεοπτικός σταθμός συνδρομητικής τηλεόρασης στην Ευρώπη, με 21 εκατομμύρια συνδρομητές και 30.000 υπαλλήλους από το 2015.

Αρχικά διαμορφώθηκε το 1990 με την ίση συγχώνευση της Sky Television και της British Satellite Broadcasting, η BSkyB έγινε η μεγαλύτερη ψηφιακή συνδρομητική τηλεοπτική εταιρεία στο Ηνωμένο Βασίλειο. Το 2014, μετά την ολοκλήρωση της εξαγοράς της Sky Italia και της Sky Deutschland, η συγχωνευμένη εταιρεία μετονομάστηκε σε Sky plc. Η Sky είναι εισηγμένη στο Χρηματιστήριο του Λονδίνου και αποτελεί συστατικό στοιχείο του δείκτη FTSE 100. Έχει κεφαλαιοποίηση αγοράς περίπου £ 18,75 δισ. (€ 26,76 δισ.) Από το 2015. 

Η 21st Century Fox του Ρούπερτ Μέρντοχ κατέχει μερίδιο 39,14% στην εταιρεία, στις 9 Δεκεμβρίου 2016, μετά από προηγούμενη απόπειρα της News International, η οποία επηρεάστηκε από το σκάνδαλο τηλεφωνικών υποκλοπών, η 21η Century Fox ανακοίνωσε ότι συμφώνησε να αγοράσει το υπόλοιπο της Sky, εν αναμονή της έγκρισης της κυβέρνησης. Από τον Ιούλιο του 2017, έχει υποβληθεί σε κυβερνητική αναθεώρηση.
Επίτροπος του Μπέιζμπολ

Ο Επίτροπος του Μπέιζμπολ (αγγλικά: "Commissioner of Baseball") είναι ο διευθύνων σύμβουλος του Major League Baseball (MLB) και του Minor League Baseball (MiLB), ένός αστερισμού πρωταθλημάτων και σωματείων που είναι γνωστός ως "organized baseball" (οργανωμένο μπέιζμπολ). Υπό την καθοδήγηση του Επιτρόπου, το Γραφείο του Επιτρόπου του Μπέιζμπολ προσλαμβάνει και διατηρεί τους συνεργάτες του αθλήματος και διαπραγματεύεται εμπορικές, εργασιακές και τηλεοτπικές συμβάσεις. Ο επίτροπος επιλέγεται με την ψήφο των ιδιοκτητών των ομάδων.
Ροδιακή Περαία

Ροδιακή Περαία ή Ροδίων Περαία ("") ονομάζονταν κατά την αρχαιότητα η περιοχή ("Περαία") των νοτίων παραλίων της Καρίας στην δυτική Μικρά Ασία κατά τον 5ο με 1ο αιώνα π.Χ., όταν η περιοχή ελεγχόταν κατά καιρούς από το νησί της Ρόδου.

Ήδη από την κλασική αρχαιότητα και πριν δημιουργηθεί το ενοποιημένο ροδιακό κράτος το 408 π.Χ., οι πόλεις της Λίνδου, Ιαλυσού και της Κάμειρου κατείχαν η κάθε μια περιοχές στα παράλια της Καρίας. Σε αυτές τις περιοχές περιλαμβάνονταν η χερσόνησος της Κνίδου (χωρίς την ίδια την Κνίδο), καθώς και την χερσόνησο της Τραχείας και τις γειτονικές περιοχές στα ανατολικά. Οι κάτοικοι των περιοχών αυτών ακολουθούσαν τα διοικητικά πρότυπα της Ρόδου και ήταν Ρόδιοι πολίτες.Κατά την περιγραφή του γεωγράφου Σκύλακα (6ος/5ος αιώνας π.Χ.) η περιοχή αυτή ξεκινούσε από το "όρος Φοίνιξ" και εκτείνονταν ως τα σύνορα της Λυκίας. 

Κατά την ελληνιστική περίοδο η έκταση της περιοχής μεγάλωσε σημαντικά με την συνθήκη της Απάμειας το 188 π.Χ. μεταξύ των Ρωμαίων και των Σελευκιδών, και η Ρόδος ως σύμμαχος των Ρωμαίων απέκτησε περισσότερες υποτελείς περιοχές έχοντας πλέον σχεδόν ολόκληρη την Καρία και την Λυκία νοτίως του ποταμού Μαιάνδρου. Η διανομή αυτή κράτησε έως το 167 π.Χ., όταν η Ρόδος πλέον απορροφήθηκε από τους Ρωμαίους και έπαψε να είναι ανεξάρτητη.
Ιωάννα, δούκισσα της Βραβάντης

Η Ιωάννα, δούκισσα της Βραβάντης ("Jeanne de Brabant", 24 Ιουνίου 1322 - 1 Νοεμβρίου 1406) μέλος του Οίκου του Ρέγκιναρ ήταν η μεγαλύτερη κόρη και διάδοχος του Ιωάννη Γ΄ της Βραβάντης και της συζύγου του Μαρίας ντ'Εβρέ. 
Η Ιωάννα παντρεύτηκε στον πρώτο της γάμο τον Γουλιέλμο Β΄ του Αινώ ο οποίος σκοτώθηκε σε μάχη (1345), ο μοναδικός γιος που απέκτησαν πέθανε πρόωρα με αποτέλεσμα να μην καταφέρουν να ενοποιήσουν τις περιοχές τους.
Μαρία Δημάδη

Η Μαρία Δημάδη (1907 -1944) ήταν Ελληνίδα αντιστασιακή από το Αγρίνιο. Στη διάρκεια της Κατοχής εργαζόταν ως διερμηνέας στο Γερμανικό Φρουραρχείο της πόλης και γνωρίζοντας έτσι για τις κινήσεις των Γερμανικών στρατευμάτων ενημέρωνε τους αντάρτες. 

Εκτελέστηκε στις 31 Αυγούστου του 1944 από μέλη των Ταγμάτων Ασφαλείας, απέναντι από τις φυλακές της Αγίας Τριάδας.
Ασουμπιτζάν Καντινεφέντι

Η Ασουμπιτζάν Καντινεφέντι (Οθ. Τούρκικα:آشوب جان قادين) (Τούρκικα: "Aşubcan Kadınefendi", 1795 - 10 Ιουνίου 1870) ήταν η έβδομη σύζυγος του σουλτάνου Μαχμούτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Üçüncü Aşubcan Kadın Efendi Hazretleri
Fenway Sports Group

Η Fenway Sports Group (FSG) είναι αμερικανική εταιρεία επενδύσεων σε αθλητικές δραστηριότητες. Είναι η μητρική εταιρεία των συλλόγων Μπόστον Ρεντ Σοξ και Λίβερπουλ.

Η FSG ιδρύθηκε το 2001 ως "New England Sports Ventures" (NESV) όταν ο Τζον Ο. Χένρι ένωσε τις δυνάμεις του με τον Τομ Γουέρνερ, τον Λες Ότεν, την The New York Times Company και άλλους επενδυτές με σκοπό μια επιτυχημένη προσφορά για τη Ρεντ Σοξ. Η NESV ανακοίνωσε επίσημα την αλλαγή της επωνυμίας της σε "Fenway Sports Group" το Μάρτιο του 2011.

Εκτός από την ιδιοκτησία της Ρεντ Σοξ και της Λίβερπουλ, η εταιρεία με έδρα τη Βοστώνη κατέχει επίσης τα γήπεδα των δύο ομάδων (Fenway Park και Anfield) και της Fenway Sports Management (η οποία με τη σειρά της κατέχει τη Σέιλεμ Ρεντ Σοξ της Καρολίνα Λιγκ, δικαιόχρηση του MiLB) όπως και το 50% της New England Sports Network (NESN) και το 50% της Roush Fenway Racing, με τα αυτοκίνητα να μετέχουν στους αγώνες ταχύτητας NASCAR Sprint Cup, NASCAR Xfinity και IMSA Sports.

Σε άρθρο του Απριλίου του 2014, ο συντάκτης Κερτ Μπάντενχαουζεν ονόμασε την FSG ως "ο πιο εξελιγμένος συνεργάτης στην εποχή των διεθνών αθλητικών ομίλων".
Γιάνκης

Ο όρος Γιάνκης (αγγλικά: "Yankee") και η σύμβασή του "Yank" έχουν πολλές αλληλένδετες έννοιες, όλες αναφερόμενες σε ανθρώπους από τις Ηνωμένες Πολιτείες. Τα διάφορα νοήματα εξαρτώνται από το πλαίσιο στο οποίο χρησιμοποιείται. Σε γενικές γραμμές:

* Εκτός Ηνωμένων Πολιτειών, το "Yank" χρησιμοποιείται ανεπίσημα για να αναφέρεται σε οποιονδήποτε Αμερικανό, συμπεριλαμβανομένων των Νότιων.
* Στα νοτιοαμερικανικά αγγλικά, ο όρος "Yankee" είναι ένας αποθαρρυντικός όρος που χρησιμοποιείται για να αναφέρεται σε όλους τους Βόρειους ή σε αυτούς που προέρχονται από τις περιοχές της Ένωσης από τον αμερικανικό εμφύλιο πόλεμο.
* Αλλού στις Ηνωμένες Πολιτείες, αναφέρεται σε μεγάλο βαθμό στους ανθρώπους από τα μεσοδυτικά και βορειοανατολικά, αλλά κυρίως εκείνους με πολιτιστικούς δεσμούς της Νέας Αγγλίας, όπως οι απόγονοι αποίκων της Νέας Αγγλίας, όπου και αν ζουν. Η αίσθηση του είναι περισσότερο πολιτιστική παρά κυριολεκτικά γεωγραφική, υπογραμμίζοντας μερικές φορές τις καλβινιστικές πουριτανικές χριστιανικές πεποιθήσεις και παραδόσεις των Εκκλησιαστικών (Congregationalists) και των Πρεσβυτεριανών, που έφεραν τον πολιτισμό τους όταν εγκαταστάθηκαν έξω από τη Νέα Αγγλία. Η διάλεκτος ομιλίας της Ανατολικής Νέας Αγγλίας ονομάζεται "Yankee" ή "Yankee dialect". Εντός της ίδιας της Νέας Αγγλίας, ο όρος "Yankee" αναφέρεται συγκεκριμένα στους παλαιότερους νεαρούς της Νέας Αγγλίας με αγγλική καταγωγή.

Το άτυπο αγγλικό και ιρλανδικό αγγλικό "Yank" αναφέρεται στους Αμερικανούς εν γένει. Είναι ιδιαίτερα δημοφιλές μεταξύ των Βρετανών και των Αυστραλών και μερικές φορές φέρει υποτιμητική χροιά. Η αγγλική γλώσσα των νότιων ΗΠΑ ο όρος "Yankee" είναι συνήθως μη συμβατός και τουλάχιστον ελαφρώς υποτιμητικός.
Βαρβάρα της Πορτογαλίας

Η Βαρβάρα της Πορτογαλίας ήταν Ισπανίδα βασίλισσα, σύζυγος του Φερδινάνδου ΣΤ΄ της Ισπανίας.
Χαράλαμπος Βατυλιώτης

Ο Χαράλαμπος Βατυλιώτης (ή Βάτης) ήταν Ελληνοκύπριος πολιτικός, ιδρυτής και δεύτερος γενικός γραμματέας του Κομμουνιστικού Κόμματος Κύπρου.
Yankee Global Enterprises

Η Yankee Global Enterprises είναι αμερικανική εταιρεία που κατέχει την ομάδα μπέιζμπολ Νιου Γιορκ Γιάνκις, μαζί με 20% συμμετοχές στο YES Network και στην ποδοσφαιρική ομάδα Νιου Γιορκ Σίτι. Δημιουργήθηκε το 1999 και ελέγχεται από την οικογένεια του Τζορτζ Στάινμπρενερ. Άλλοι επενδυτές, όπως οι Λέστερ Κράουν, Ντόναλντ Κέογκ, Ντόναλντ Μάρον και Τζέρι Σπάιερ, κατέχουν μειοψηφικές συμμετοχές.

Η εταιρεία δημιουργήθηκε αρχικά ως YankeeNets, μέσω της συγχώνευσης των Γιάνκις και των Μπρούκλιν Νετς.
Γκουμπκίνσκι

Το Γκουμπκίνσκι () είναι πόλη στον Αυτόνομο θύλακα των Γιαμάλων Νένετς στην Ρωσία. Η πόλη βρίσκεται στην αριστερή όχθη του ποταμού, νότια του Σαλεχάρντ. Σύμφωνα με την απογραφή του 2010, η πόλη είχε πληθυσμό 23.335 κατοίκων, αυξημένος σε σύγκριση με τους 20.407 κατοίκους στην απογραφή του 2002. Στην απογραφή του 1989 η πόλη είχε πληθυσμό 9.676 κατοίκων.
Μπόστον Ρεντ Σοξ

Η Μπόστον Ρεντ Σοξ (αγγλικά: "Boston Red Sox") είναι αμερικανική επαγγελματική ομάδα μπέιζμπολ με έδρα τη Βοστώνη της Μασαχουσέτης. Η Ρεντ Σοξ μετέχει στο Μέιτζορ Λιγκ Μπέιζμπολ (MLB) ως μέλος της Αμέρικαν Λιγκ (AL) στην Ανατολική κατηγορία. Ιδρύθηκε το 1901 ως μία από τις οκτώ παραχωρήσεις δικαιόχρησης της Αμέρικαν Λιγκ, ενώ η έδρα της Ρεντ Σοξ είναι το Fenway Park από το 1912. Η ονομασία Ρεντ Σοξ επιλέχθηκε από τον ιδιοκτήτη της ομάδας, Τζον Ι. Τέιλορ, γύρω στο 1908, από προηγούμενες ομάδες που ήταν γνωστές ως "Μπόστον Ρεντ Στόκινγκς", συμπεριλαμβανομένου του προδρόμου της Ατλάντα Μπρέιβς.

Η Βοστώνη ήταν η κυρίαρχη ομάδα στο νέο πρωτάθλημα, νικώντας την Πίτσμπουργκ Πάιρετς στην πρώτη Παγκόσμια Σειρά το 1903 και κερδίζοντας τέσσερα ακόμα πρωταθλήματα μέχρι το 1918. Εντούτοις, πέρασε ένα από τα χειρότερα διαστήματα του πρωταθλήματος στην ιστορία του μπέιζμπολ, που ονομάστηκε "Curse of the Bambino" μετά την υποτιθέμενη αρχή της με την πώληση του Μπέιμπ Ρουθ στη μισητή Νιου Γιορκ Γιάνκις, δύο χρόνια μετά το πρωτάθλημα του 1918, μια 86ετή αναμονή πριν από το έκτο πρωτάθλημα της ομάδας το 2004. Η ιστορία της ομάδας κατά τη διάρκεια αυτού του διαστήματος ήταν στιγματισμένη με μερικές από τις πιο αξέχαστες στιγμές στην ιστορία της Παγκόσμιας Σειράς, όπως η «mad dash» του Ίνος Σλότερ το 1946, το «Impossible Dream» του 1967, η προσπάθεια του Κάρλτον Φισκ το 1975 και το σφάλμα του Μπιλ Μπάκνερ το 1986. Μετά τη νίκη στην Παγκόσμια Σειρά του 2013, έγινε η πρώτη ομάδα που κέρδισε τρία τρόπαια της Παγκόσμιας Σειράς στον 21ο αιώνα, συμπεριλαμβανομένων των πρωταθλημάτων το 2004 και το 2007. Η ιστορία της Ρεντ Σοξ χαρακτηρίστηκε επίσης από την έντονη αντιπαλότητα της ομάδας με τη Γιάνκις, αναμφισβήτητα το πιο έντονο και πιο ιστορικό ντέρμπι σε επαγγελματικά αθλήματα της Βόρειας Αμερικής.

Η Μπόστον Ρεντ Σοξ ανήκει στην Fenway Sports Group, η οποία κατέχει επίσης τη Λίβερπουλ στην Αγγλία. Η Ρεντ Σοξ είναι σταθερά μία από τις κορυφαίες ομάδες στο MLB κατά μέσο όρο προσέλευσης, ενώ η μικρή χωρητικότητα του Fenway Park εμποδίζει την αύξηση της προσέλευσης. Από τις 15 Μαΐου 2003 έως τις 10 Απριλίου 2013, τα εισιτήρια είχαν εξαντληθεί σε όλους τους αγώνες της ομάδας, συνολικά 820 αγώνες (794 αγώνες περιόδου), ένα σημαντικό επαγγελματικό αθλητικό ρεκόρ. Το "Sweet Caroline" του Νιλ Ντάιαμοντ έχει γίνει ύμνος για τη Ρεντ Σοξ.
Νάσιοναλ Φούτμπολ Κόνφερενς

Η Νάσιοναλ Φούτμπολ Κόνφερενς (αγγλικά: "National Football Conference", NFC) είναι μία από τις δύο περιφέρειες του NFL, του υψηλότερου επαγγελματικού επίπεδου αμερικανικού ποδοσφαίρου στις Ηνωμένες Πολιτείες. Αυτή η περιφέρεια και η ομόλογός της, η AFC, σήμερα περιλαμβάνουν 16 ομάδες η κάθε μία, αποτελώντας τις 32 ομάδες του NFL. Και οι δύο περιφέρειες δημιουργήθηκαν στο πλαίσιο της συγχώνευσης του 1970 με την αντίπαλη Αμέρικαν Φούτμπολ Λιγκ (AFL), με τις δέκα πρώην ομάδες της AFL και τρεις ομάδες της NFL σχηματίζοντας την AFC, ενώ οι υπόλοιποι δεκατρείς σύλλογοι του NFL σχημάτισαν την NFC. Από τη συγχώνευση συνέβη μια σειρά από επεκτάσεις και αναδιατάξεις του πρωταθλήματος, φτάνοντας έτσι στους 16 συλλόγους ανά περιφέρεια.